MALTA DIBATTITI TAL-KAMRA TAD-DEPUTATI (Rapport Ufficjali u Rivedut) ID-DISA' PARLAMENT Seduta Nru. 679 L-Erbgħa, 16 ta' Jannar, 2002 Stampat fl-Ufficcju ta' l-Iskrivan Kamra tad-Deputati MALTA Prezz Lm1 ID-DISA' PARLAMENT Seduta Nru. 679

L-Erbgħa, 16 ta' Jannar, 2002

Il-Kamra tad-Deputati ltaqgħet fil-Kamra tal-Parlament, il-Palazz, il-Belt Valletta, fis-6.01 p.m.

Talba

SEDUTA NRU.

L-Erbgħa, 16 ta' Jannar, 2002

WERREJ MINUTI 694

KOMUNIKAZZJONI MINN MR SPEAKER 694

MISTOQSIJIET – TWEĠIBIET ORALI 694

MISTOQSIJIET GĦAL TWEĠIBIET ORALI MWIEĠBA BIL-MIKTUB 695

MINUTI

Il-Minuti tas-Seduta Nru 678 li saret fis-16 ta' Jannar, 2002 ġew konfermati.

KOMUNIKAZZJONI MINN MR SPEAKER

MR SPEAKER (Onor. Anton Tabone): Inqiegħed fuq il-Mejda tal-Kamra:

Tweġiba għal mistoqsija parlamentari magħmula mill-Onor.

Carmelo Abela lis-Sedja, dwar il-ħatra ta' Deputat Awditur Ġenerali.

MISTOQSIJIET – TWEĠIBIET ORALI

SKOLA MARIJA ASSUNTA – TRASPORT TA' STUDENTI

L-ONOR.

JOE MIZZI (f'isem l-Onor.

Evarist Bartolo) staqsa lill- Ministru ta' l-Edukazzjoni: Jista' l-Ministru jinvestiga rapporti li fil- karozza privata li tieħu lill-istudenti bniet mill-Belt għall-iskola Marija Assunta tal-Ħamrun qed jiġu offruti sigaretti mis-sewwieq, qed ikun hemm imġiba mhux xierqa minnu ma' l-istudenti u l-karozza tkun iffullata bi studenti żejda?

ONOR.

LOUIS GALEA (Ministru ta' l-Edukazzjoni): Informat li fl-iskola Marija Assunta hemm 89 student mill-Belt u hemm żewġ karrozzi għad- dispożizzjoni ta' dawn l-istess studenti.

Xi studenti għamlu rapport lill- amministrazzjoni ta' l-iskola li studenti oħra huma responsabbli għal din l- imġiba.

L-amministrazzjoni ta' l-iskola widdbet lil dawn l-istudenti u esiġiet imġiba korretta.

PEMBROKE - ĦWIENET

L-ONOR.

JOE MIZZI (f'isem l-Onor.

Evarist Bartolo) staqsa lill- Ministru ta' l-Intern: Jista' l-Ministru jgħid kemm saru applikazzjonijiet għall-ftuħ ta' ħwienet f'Pembroke bejn l-1995 u l-2001?

F'liema oqsma huma dawn il-ħwienet?

Kemm minnhom ġew aċċettati?

Kemm ġew rifjutati?

Kemm hemm pendenti?

ONOR.

ĊENSU GALEA (Ministru tat-Trasport u Komunikazzjoni) (f'isem il- Ministru ta' l-Intern): Ninsab informat li għat-tip ta' żvilupp li rrifera għalih l-Onor.

Interpellant, l-Awtorita` ta` l-Ippjanar irċeviet erba' applikazzjonijiet.

Dawn kienu għal butcher shop; sale of stationery; confectionery u retail hardware store for paint.

Applikazzjoni waħda ġiet aċċettata u t-tlieta l-oħra ġew rifjutati.

L- applikazzjonijiet huma kollha determinati iżda fuq applikazzjoni minnhom ġie sottomess appell li għadu pendenti.

PLANNING AUTHORITY - POLICY

L-ONOR.

JOE MIZZI (f'isem l-Onor.

Evarist Bartolo) staqsa lill- Ministru ta' l-Intern: Peress li l-Awtorita` ta' l-Ippjanar biddlet il- policy tagħha li jsir shopping centre f'Pembroke, se tippermetti li jiftħu ħwienet individwali f'din il-lokalita`?

ONOR.

ĊENSU GALEA (f'isem il-Ministru ta' l-Intern): L-abbozz tal-pjan lokali għall-portijiet tat-tramuntana jidentifika neighbourhood centre għal dan il-lokal.

Din tkun zona speċifika intenzjonata biex tipprovdi lok għall-ħwienet kemm ta' ħteġijiet kif ukoll ta' servizzi.

L-Awtorita` ta' l-Ippjanar tikkonsidra ukoll applikazzjonijet għal local shops fiz-zoni residenzjali ta' Pembroke.

MR SPEAKER: L-Onor.

Mizzi, domanda supplimentari.

ONOR.

JOE MIZZI: Naf li sar tibdil biex din l-area ssir ċentru għall- kummerċ pero` naf ukoll li saru ħafna lmenti dwar dan.

Xtaqt li kieku l- Ministru ta' l-Intern kien preżenti ħalli jagħtini aktar informazzjoni.

MR SPEAKER: Il-Ministru.

ONOR.

ĊENSU GALEA: Mr Speaker, ma nafx preċiżament għal-liema biċċa art qed jirriferi l-Onor.

Interpellant.

Forsi jkun aħjar jekk jagħmel domanda bil-miktub sakemm ma jridx iżid xi ħaġa s-segretarju parlamentari ma' dak li għedt jien.

MR SPEAKER: L-Onor.

George Pullicino.

ONOR.

GEORGE PULLICINO (Segretarju Parlamentari): Peress li għadni dieħel issa, jista' l-Onor.

Mizzi jirrepeti d-domanda?

MR SPEAKER: L-Onor.

Joe Mizzi.

ONOR.

JOE MIZZI: Skond l-istanding orders ma nistax nirrepeti.

Mhux ta' min jgħaddi ż-żmien bl-ogħla istituzzjoni tal-pajjiż u għal din ir-raġuni se nitlob quorum biex nuri l-protest tiegħi għal din l-imġiba.

MR SPEAKER: Hawn talba għal quorum u s-seduta hija sospiża għal ħames minuti.

Il-Kamra ġiet sospiża fis-6.07 p.m. minħabba nuqqas ta' quorum u rriżumiet ħames minuti wara ġew magħduda l-Membri preżenti li kienu dawn:

L-Onor.

Frederick Azzopardi Josef Bonnici Tonio Borg Helen D'Amato Louis Deguara Eddie Fenech Adami Censu Galea Louis Galea Austin Gatt Lawrence Gonzi Antoine Mifsud Bonnici Joe Mizzi George Pullicino Ninu Zammit

MR SPEAKER: Peress li m'hawnx 15-il Membru preżenti, se naġġorna l-Kamra għal nhar it-Tnejn, 21 ta' Jannar 2002 fis-6:00 p.m. bl-istess aġenda.

Fis-6.13 p.m. il-Kamra aġġornat mingħajr ma saret il-mistoqsija.

MISTOQSIJIET GĦAL TWEĠIBIET ORALI MWIEĠBA BIL-MIKTUB

SKEJJEL - STUDENTI

L-ONOR.

EVARIST BARTOLO staqsa lill-Ministru ta' l-Edukazzjoni: Jista' l-Ministru jgħid fil-websites li għandhom aċċess għalihom l-iskejjel tagħna, liema ġurnali, stazzjonijiet lokali tat-tv u r-radju jistgħu jidħlu fihom l-istudenti tagħna mill-klassijiet tagħhom?

ONOR.

LOUIS GALEA: Informat li mill-bidu ta' din is-sena l-istudenti fl- iskejjel ta' l-Istat għandhom aċċess għas-siti ta' l-Internet eżistenti tal- ġurnali, stazzjonijiet tar-radju u tat-televiżjoni lokali.

MITTS - LOGGED CALLS

L-ONOR.

EVARIST BARTOLO staqsa lill-Ministru ta' l-Edukazzjoni: Jista' l-Ministru jwieġeb il-mistoqsija parlamentari nru.

30421 u cioe, jista' l-Ministru jgħid matul is-sena skolastika 2000-2001 skola b'skola kemm kien hemm logged calls biex il-MITTS tagħti l-appoġġ tekniku meħtieġ għat-tħaddim tal-kompjuters fl-iskejjel?

ONOR.

LOUIS GALEA: F'każ li hemm xi skola partikolari li dwarha l-Onor.

Membru jixtieq it-tagħrif konċernat, nitlob li tiġi speċifikata l-iskola.

Ma nifhimx ir-raġuni għaliex jeħtieġ tinġabar l-informazzjoni skola skola.

MCAST - STUDENTI

L-ONOR.

EVARIST BARTOLO staqsa lill-Ministru ta' l-Edukazzjoni: Jista' l-Ministru jgħid kemm hemm studenti fl-istitut tal-Arti u d-Disinn tal-MCAST li dan ix-xahar m'humiex se jieħdu l-għotja (maintenance grant)?

X'inhuma r-raġunijiet?

Meta se jingħataw is-somma dovuti lilhom?

ONOR.

LOUIS GALEA: Informat li kien hemm seba' studenti li ma rċevewx il- Maintenance Grant għaliex l-informazzjoni dwarhom ma kinetx kompluta.

Informat ukoll li kien hemm seba' studenti tal-kors tal-Ġojjelerija u tlettax-il student tad-Disinn Industrijali li qegħdin fl-aħħar sena tal- kors li ma rċevewx il-manteniment.

Dawn l-istudenti għandhom kundizzjonijiet differenti mill-oħrajn u għalhekk ried jiġi ċċarat għandhomx id-dritt għal dan il-Manteniment.

Huwa mistenni li dawn l-istudenti kollha jirċievu l-manteniment dovut lilhom fix-xahar ta' Jannar 2002.

FARM ESPERIMENTALI - VARJETAJIET TA' ĦXEJJEX

L-ONOR.

NOEL FARRUGIA staqsa lill-Ministru għall-Agrikoltura u Sajd: Jista' l-Ministru jwieġeb PQ 30515 u cioe, jista' l-Ministru jinfurmani fuq liema varjetajiet ta' ħxejjex u frott saret riċerka fil-farm esperimentali matul is-sena li għaddiet u din is-sena?

X'riżultati ħallew u x'rikomandazzjonijiet sar lill-bdiewa?

ONOR.

NINU ZAMMIT: Se inpoġġi fuq il-Mejda tal-Kamra kopja tar-rapport annwali għas-sena 2000 tat-taqsima ta' tkabbir ta' l-uċuh fl-Għammieri (Crop Husbandry).

Dan ir-rapport normalment isir f'Jannar ta' kull sena.

Għaldaqstant, dik għas-sena 2001 jitlesta fi żmien qasir.

Ir-rakkomandazzjonijiet dejjem ġew mgħoddija lill-bdiewa jew permezz ta' l- Extension Service, jew fi programmi tar-radju, jew fil-fuljett ''Biedja u Sajd''.

DAWL - KONTIJIET GĦOLJIN

L-ONOR.

NOEL FARRUGIA staqsa lill-Ministru għas-Servizzi Ekonomiċi: Jista' l-Ministru jinvestiga għaliex il-familja li d-dettalji tagħha qed jintbgħatu separatament qed tirċievi daqstant kont tad-dawl għoli (kont jidher separatament), meta din il-familja tikkonsisti fi tlett membri li matul il-jum jkunu tnejn minnhom għax-xogħol u l-iskola?

Jista' l-Ministru jara li jingħata lura l-ħlas dovut għall-kontijiet għoljin?

ONOR.

JOSEF BONNICI: Ninsab infurmat, li wara li saru l- investigazzjonijiet relattivi mill-Korporazzjoni għas-Servizzi ta' l-Ilma, irriżulta li l-kont ta' dan il-konsumatur inħareġ fuq qari attwali u dawn ġew ikkonfermati bħala tajba bil-qari li ttieħed wara.

Jidher li dan il-konsumatur ma għamel l-ebda kontestazzjoni mal- Korporazzjoni dwar il-kontijiet ta' qabel.

Għaldaqstant il-konsumatur jista' jitlob li l-meter tad-dawl jiġi eżaminat billi, jew jagħmel talba bil-miktub, inkella jmur fil-fergħa tal-Korporazzjoni għas-Servizzi ta' l- Ilma fil-Belt Valletta.

TRASPORT PUBBLIKU - GĦAR BARKA

L-ONOR.

NOEL FARRUGIA staqsa lill-Ministru għat-Trasport u Komunikazzjoni: Jista' l-Ministru issa li bdiet sena ġdida cioe l-2002 u l- fatt li dawn l-aħħar 10 snin ma ġiex estiż t-transport pubbliku għal Għar Barka, r-Rabat, jista' l-Ministru jara li dan il-bżonn tar-residenti jiġi rimedjat mmedjatament jew almenu matul l-ewwel tlett xhur tas-sena?

ONOR.

ĊENSU GALEA: Ninforma lill-Onor.

Interpellant li dwar dan is- suġġett m'għandix xi nżid mat-tweġiba li tajt għal Mistoqsija Parlamentari Nru. 28915.

RABAT - DWAL

L-ONOR.

NOEL FARRUGIA staqsa lill-Ministru għas-Servizzi Ekonomiċi: Jista' l-Ministru jara li tiddawal aħjar iż-żona residenzjali ta' Għar Barka r-Rabat?

Jekk fl-affermattiv meta?

ONOR.

JOSEF BONNICI: It-talba ta' l-Onorevoli Interpellant ġiet mgħoddija lill-Korporazzjoni Enemalta sabiex tiġi kkunsidrata flimkien ma' talbiet simili oħra.

RABAT – IRRANĠAR TA' TOROQ

L-ONOR.

NOEL FARRUGIA staqsa lill-Ministru għall-Ambjent: Jista' d- Dipartiment tax-Xogħlijiet pubbliċi jirranġa t-toroq ta' l-Mtaħleb limiti tar-Rabat peress li nħolqu ħafna ħofor kawża ta' l-aħħar maltemp?

Peress li residenti qed ikollhom inkonvenjent kontinwu, jista' l-Ministru jara li x- xogħlijiet ta' manutenzjoni ta' dawn it-toroq ikunu kordinati urgentement?

Jekk fl-affermattiv, meta?

ONOR.

FRANCIS ZAMMIT DIMECH: Nirreferi l-Onorevoli Interpellant għat- tweġiba li tajt għall-Mistoqsija Parlamentari numru 25000 (Seduta 530).

LANDRIJIET – IRRANĠAR TA' TOROQ

L-ONOR.

NOEL FARRUGIA staqsa lill-Ministru għall-Ambjent: Jista' d- Dipartiment tax-Xogħlijiet pubbliċi jirranġa t-toroq ta' l-Landrijiet limiti tar-Rabat peress li nħolqu ħafna ħofor kawża ta' l-aħħar maltemp?

Peress li residenti qed ikollhom inkonvenjent kontinwu, jista' l-Ministru jara li x-xogħlijiet ta' manutenzjoni ta' dawn it-toroq ikunu kordinati urgentement?

Jekk fl-affermattiv, meta??

ONOR.